
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL ĮPAREIGOJIMO UAB „ŠAKIŲ VANDENYS“ TIEKTI GERIAMĄJĮ VANDENĮ CISTERNOMIS GELGAUDIŠKIO SEN. PAJOTIJO KAIMO GYVENTOJAMS

2015  m. liepos 17 d. Nr. AT-671
Šakiai

Vadovaudamasis Lietuvos Respublikos vietos savivaldos įstatymo 6 straipsnio 30 punktu, 29 straipsnio 8 dalies 7 punktu, , Lietuvos Respublikos Geriamojo vandens įstatymo 4 straipsnio 1 dalimi, 9 straipsnio 1 dalimi ir 2 dalies 1 punktu, Lietuvos Respublikos Geriamojo vandens tiekimo ir nuotekų tvarkymo įstatymo 4 straipsnio 6 punktu, 10 straipsnio 10 punktu, rajono savivaldybės tarybos 2009 m. sausio 22 d. sprendimu Nr.T-6 patvirtintų Savivaldybės administracijos nuostatų 24 punktu bei atsižvelgdamas į susidariusią ekstremalią situaciją vandens tiekėjui  nutraukus geriamojo vandens tiekimą Gelgaudiškio seniūnijos Pajotijo kaimo gyventojams,
į p a r e i g o j u  UAB „Šakių vandenys“ direktorių  nuo 2015 m. liepos  17 d.  pradėti tiekti Gelgaudiškio seniūnijos Pajotijo kaimo gyventojams geriamąjį vandenį cisternomis, tiekiamą geriamąjį vandenį keičiant kasdien ir užtikrinant Lietuvos higienos normos HN 24:2003 reikalavimus. Paslaugą teikti iki atskiro nurodymo.
Administracijos direktorius                                                           Evaldas Sniečkus

